Θεσπίζει τις απαιτήσεις ασφαλείας, τις οποίες πρέπει να πληρούν τα παιχνίδια που διατίθενται στην Ευρωπαϊκή Ένωση (ΕΕ). Οι απαιτήσεις αυτές είναι σχεδιασμένες να παρέχουν υψηλό επίπεδο υγείας και ασφάλειας, να προστατεύουν το κοινό και να εγγυώνται ελεύθερη κυκλοφορία των παιχνιδιών στην ΕΕ. Αναγνωρίζει τις συγκεκριμένες υποχρεώσεις διαφόρων φορέων στην αλυσίδα εφοδιασμού από τον κατασκευαστή έως τον εισαγωγέα/έμπορο λιανικής/διανομέα. Τα παιχνίδια είναι προϊόντα που έχουν σχεδιασθεί ή που προορίζονται, αποκλειστικά ή όχι, να χρησιμοποιούνται στο πλαίσιο παιχνιδιού από παιδιά ηλικίας κάτω των 14 ετών. Οι κατασκευαστές, αφού γνωρίζουν λεπτομερώς το προϊόν τους, έχουν την ευθύνη να διασφαλίζουν ότι τα παιχνίδια τους συμμορφώνονται με όλες τις εφαρμοστέες απαιτήσεις ασφαλείας. Οι εισαγωγείς οφείλουν να διαθέτουν στην αγορά μόνο παιχνίδια προερχόμενα εκτός της ΕΕ τα οποία συμμορφώνονται με όλες τις εφαρμοστέες απαιτήσεις ασφαλείας. Οι διανομείς και οι έμποροι λιανικής πρέπει να ενεργούν με τη δέουσα προσοχή όσον αφορά τις εφαρμοστέες απαιτήσεις ασφαλείας. Οι εθνικές αρχές είναι επιφορτισμένες με την εποπτεία της αγοράς. Τα παιχνίδια οφείλουν να συνοδεύονται από μια δήλωση συμμόρφωσης της "ΕΕ" και πρέπει να φέρουν τη σήμανση CE, προκειμένου να πωληθούν σε όλη την ΕΕ. Η νομοθεσία δεν ισχύει για τους παρακάτω τύπους παιχνιδιών (μεταξύ άλλων): εξοπλισμός παιδικών χαρών για δημόσια χρήση, αυτόματες μηχανές-παιχνίδια για δημόσια χρήση, οχήματα-παιχνίδια με κινητήρες καύσης, ατμομηχανές-παιχνίδια, σφεντόνες και καταπέλτες. Η οδηγία επικαιροποιείται κατά διαστήματα, κατά κύριο λόγο για τον καθορισμό ορίων ασφαλείας για χημικά που χρησιμοποιούνται σε παιχνίδια (όπως κάδμιο, βάριο, νικέλιο, διφαινόλη Α, φορμαλδεΰδη και μόλυβδο), ιδίως όσον αφορά τα παιδιά ηλικίας κάτω των 3 και τα παιχνίδια που προορίζονται να μπαίνουν στο στόμα. Οι τροποποιήσεις των τελευταίων 5 ετών αφορούν παραμέτρους όπως: Η Ευρωπαϊκή Επιτροπή και η Ομάδα Εμπειρογνωμόνων για την Ασφάλεια Παιχνιδιών έχουν εκδώσει έγγραφα καθοδήγησης για την παροχή βοήθειας σε κατασκευαστές, εισαγωγείς, διανομείς και δημόσιες αρχές κατά την εφαρμογή αυτής της οδηγίας.